**Pamokos planas ir struktūra**

**Pamokos tema:** Šviesuolių liuteronų pėdsakais Vilniuje.

**Mokymosi tikslas** – Susipažindinti su labiausiai Lietuvai nusipelniusiomis evangelikų liuteronų asmenybėmis bei jų kultūriniu palikimu Vilniuje.

**Uždaviniai:**

* Naudodamiesi nemokama programėle ,,Actionbound” įveiks maršrutą atlikdami įvairias praktines užduotis;
* Lavins kritinio ir kūrybinio mąstymo gebėjimus.

**Pamokos veiklai įgyvendinti skiriamos 2 pamokos:**

* **Pasirengimas darbui:** mokiniai iš anksto yra įsidiegę nemokamą programėlę ,,Actionbound”,

pasidalija į komandas, išsirenka lyderį, programėlėje užsiregistruoja kaip žaidžianti komanda. Nuskenavę QR kodą vyksta prie pirmo objekto.

* **Sudominimas** vyksta prie pirmojo objekto-paminklo K. Donelaičiui. Tai nuo senų laikų jaunimo pasimatymų ir susitikimų vieta.
* **Pamokos eiga.** Atlieka programėlėje suplanuotas veiklas ir užduotis, visus atsakymus įkelia programėlės aplinkoje, už teisingus atsakymus bei atliktas užduotis renka taškus.
* **Refleksija** vyksta programėlėje atsakant į klausimus ŽNS metodu.
* **Vertinimas.** Laimi daugiausia taškų surinkusi komanda. Vertinama kaupiamuoju pažymiu. Galutinis pažymys rašomas už namie sukurtą straipsnį (impresiją/atsiliepimą) apie pamoką.
* **Namų darbai.** Parašyti apie 200 žodžių impresiją/atsiliepimą apie pamoką, kurią paskelbs gimnazijos feisbuke.

**Vieta:** maršruto pradžia prie K. Donelaičio paminklo (Universiteto g. 3, Vilnius).

**Klasė:** 10, 11, 12 kl.

**Pamokos situacija ir laukiamas rezultatas:**

Mokiniai dirbdami komandomis įveiks maršrutą, sudarytą programėlėje ,,Actionbound,” ir pagilinę žinias apie liuteronų evangelikų veiklą Vilniuje bei garsiausias jų asmenybes parašys straipsnį (impresiją/atsiliepimą) į gimnazijos feisbuką/svetainę.

**Metodai:** darbas komandomis, įvairių informacinių šaltinių nagrinėjimas, vaizdo/garso siužetų kūrimas, deklamavimas mintinai.

**Mokymo priemonės:** mobilieji telefonai su iš anksto įdiegta,,Actionbound” programėle.

**Tema/skyrius dalyko programoje:**

**Lietuvių kalba ir literatūra**

Kuo ypatingas XVI amžius Lietuvai? Kodėl kiekvienai tautai svarbu turėti raštą? (10 kl.)

Kokia darnios visuomenės vystymosi programa? K. Donelaitis. ,,Metai.“ (11 kl.)

Analizuoja ir interpretuoja, grožinės literatūros sąsajas su kitais menais, siedamas su tinkamais kontekstais; rengia literatūros ir kitų medijų tiriamuosius bei kūrybinius projektus (B2.7.3). (12 kl.)

**Istorija**

Lietuvos sovietizacija. (10 kl.)

Lietuvos europėjimas XIV-XVI a.: rašto kultūros plėtra. (11 kl.)

Religinė nesantaika ir religiniai karai XVI a. Europoje. (12 kl.)

**Dalyvių skaičius:** iki 30.

**Vertinimo kriterijai:**

* Komandų nariai vertinami kaupiamuoju pažymiu už surinktus žaidimo taškus.
* Galutinis pažymys rašomas už sukurtą apie 200 ž. apimties straipsnį (impresiją/atsiliepimą) gimnazijos feisbuke/svetainėje.

**Pamokoje ugdomos kompetencijos:**

* [Komunikavimo kompetencija](https://emokykla.lt/bendrosios-programos/pagrindinis-ugdymas/22?st=2#collapse-simple-4u1V-6eDn-zkkj);
* [Kūrybiškumo kompetencija](https://emokykla.lt/bendrosios-programos/pagrindinis-ugdymas/22?st=2#collapse-simple-50m0-i2T1-9413);
* Skaitmeninė kompetencija;
* Pažinimo kompetencija;
* Kultūrinė kompetencija.

**Mokomoji veikla:**

**Pamokos pradžia.** Sudominimas vyksta prie VU paminklo K. Donelaičiui (Universiteto g. 3, Vilnius).

**Užduoties atlikimas.** Pasiskirstę į komandas naudodamiesi ,,Actionbound” programėle keliauja sudarytu maršrutu, tyrinėdami objektus atlieka įvairias užduotis, atsakymus įkelia į programėlę.

**Pamokos apibendrinimas ir mokinių į(si)vertinimas.** Panagrinėjama ir aptariama programėlėje suformuota komandų atsakymų diagrama.

**Refleksija** vyksta maršruto pabaigoje programėlėje atsakant į klausimus **ŽNS metodu:**

* Ką žinojau šia tema prieš pamoką?
* Ką norėjau, tikėjausi sužinoti?
* Ką sužinojau ir man buvo netikėta?

**Vertinimas.** Komandų nariai už surinktus taškus vertinami kaupiamuoju įvertinimu; galutinis pažymys rašomas už namie sukurtą straipsnį (impresiją/atsiliepimą) į mokyklos feisbuką/svetainę.

**Namų darbų aiškinimas ir skyrimas.** Namie raštu sukurti apie 200 žodžių impresiją/atsiliepimą apie pamoką.

 *Parengė Vilniaus Joachimo Lelevelio inžinerijos gimnazijos lietuvių kalbos*

*mokytoja metodininkė Ramunė Cibulskienė*